b"\n_START_ARTICLE_\nFrares Cruc\xc3\xadfers\n_START_SECTION_\nCruc\xc3\xadfers anglesos\n_START_PARAGRAPH_\nDe la casa de Bolonya s'establiren comunitats a Anglaterra, que es troben a Anglaterra en 1244, al s\xc3\xadnode de Rochester, on demanen d'instal\xc2\xb7lars-s'hi amb l'aval del papa. _NEWLINE_Els anomenats Cruc\xc3\xadfers Anglesos, o English Crutched Friars portaven la creu de fusta a les mans i una creu vermella brodada a l'h\xc3\xa0bit, marr\xc3\xb3 o negre, canviat a blau per Pius II. De tota manera, aquests cruc\xc3\xadfers no eren mendicants, sin\xc3\xb3 un orde de canonges regulars, per la qual cosa, corresponien a un altre orde diferent, del que no se sap res m\xc3\xa9s, o si tenien relaci\xc3\xb3 amb els Cruc\xc3\xadfers de Flandes. Tingueren vuit cases a Anglaterra: la primera, la de Colchester o Reigate, de 1245; seguiren: Londres (1249), prop de Tower Hill, Oxford (1348), York, Great Weltham (Suffolk), Barham, Wotten-under-Edge (Gloucestershire), Brackley (Northants) i Kildale (Yorkshire). _NEWLINE_Foren dissolts, com els altres ordes religiosos, durant els conflictes del regnat d'Enric VIII d'Anglaterra."